
praemio vel promissione vel odio vel alio injusto modo ;  et an
aliquis de rectatis relaxatus fuerit vel reus pro praemio vel

gromissione vel amore, et quis inde praemium acceperit, et
oc similiter scribatur.

VII.    Et inquiratur de auxilio ad maritandam filiam regis,
quid inde exierit de singulis hundredis et singulis villatis [et
de singulis hominibus], nive in redditis sive in perdonis, et cui
illud traditum fuerit et liberatum.

VIII.  Et inquiratur quid vel quantum acceperint forestarii
vel baillivi vel ministri eorum, post terminum praedictum, in
bailliis suis, quocunque modo illud ceperint vel quacunque
occasione; et si quid perdonaverint de rectis regis pro praemio
vel promissione vel pro amicitia aliqua.     Et de forisfactis
forest arum ;   [et] de hiis qui [in] forestis suis forisfecerunt, et
cervis et bisiis et aliis bestiis salvagiis; et quod inde inquisie-
rint, scribant diligenter.    Et si forestarii vel baillivi eorum
aliquem ceperint vel attachiaverint per vadium et plegium,
vel retaverint, et postea sine judicio per se relaxaverint, qui
haec fecerint inquirantur et inbrevientur.

IX.  Et omnes qui retati fuerint de aliquo recto ponantur
per vadium et plegium quod sint coram domino rege die quern
eis ponent, et quod rectum facient, et quod adreciabunt ei et
hominibus  suis  quod  adreciare debuerint,  et  quibus plegii
desunt, custodiantur.

X.  Et   inquiratur   si   vicecomites   vel   quicunque   baillivi
[eorum,   vel   domini   villarum   vel   baillivi   eorum,]   aliquid
reddiderint   de   hiis   quae   ceperint,   vel   si   pacem   aliquam
fecerint    cum   hominibus   postquam    audierunt    adventum
domini regis, pro disturbare ne querimonia inde ad dominum
regem [vel justitias] venerit.

XI.  Et de amerciatis inquiratur, si aliquis relaxatus fuerit
pro praemio vel amore de hoc quod fuerit primo amerciatus,
et per quern hoc factum fuerit.

[XII. Et similiter inquiratur per omnes episcopatus quid
et quantum et qua de causa archidiaconi vel decani injuste
et sine judicio ceperint, et hoc totum scribatur,]

XIII.  Inquiratur qui sunt qui debent domino regi homagium
et non fecerunt, neque illi neque filio suo, et inbrevientur.

XIV.  De dominiis domini regis inquiratur si curiae sint
clausae de fossatis et hais, et si sint ibi grangiae et bovariae
et bercheriae, et aliae domus et instauramenta sicut dominus
rex praecepit antequam transfretaret.

